III. Mecseki Láthatatlanok Emléktúra

III. Mecseki Láthatatlanok Emléktúra
Üdvözlet minden visszatérő és új túrázónknak/megemlékezőnknek!
Az elmúlt évekhez hasonlóan idén is megrendezzük a Mecseki Láthatatlanok Emléktúrát.
Így tisztelgünk az 1956-os forradalom baranyai hősei, a Mecseki Láthatatlanok örök emléke előtt.
Kevesen tudják, de itt Baranyában tartott a legtovább az ellenállás, a forradalom bukása után sem törődtek a kommunista túlerővel, hanem gyengén felszerelkezve, elavult fegyverekkel, de felmentek a Mecsek erdeibe, ahonnan folytatták a harcot a vörös hordák ellen.
A túra alatt több olyan pontot is érintünk, melyek a Mecseki Láthatatlanok félelmet nem ismerő ellenállásának fontos helyszíne volt.
Indulás időpontja: 2019.november 9. 7:00
Indulás helyszíne: Pécs, Tettye u. 73, Mecseki Láthatatlanok Emlékmű
Túra hossza: kb 30 km
Túra útvonala Vágotpusztáig, majd vissza a Tettyére:
Tettye -> Mecsek Kapu -> Dömörkapu -> Misina-tető ->Tubes->Büdöskút-> Vágotpuszta->Kőlyuki barlang->Rábay-fa->Kis-rét->Ilonka pihenő->Tettye
Visszaérkezés: nagyjából 17-18 óra körül.
A túrán való indulás díjtalan és előnevezést nem igényel.
A túra nem egyezik meg a Mecseki Láthatatlanok Nyomában teljesítménytúrával, melyet más szervez.
Mindenkit arra biztatunk, hogy vegyen részt azon a túrán is.
!!! FONTOS INFORMÁCIÓK !!!
2019.11.09-én reggel 7 órától a gyülekezünk a Tettyén, a Mecseki Láthatatlanok Emlékműnél (Pécs, Tettye utca 73).
A túrán mindenki a saját felelősségére vehet részt.
Lapos-talpú, sima-talpú cipőket mellőzzétek, túrázásra alkalmas, terepviszonyoknak megfelelő lábbeliben gyertek! A terep sokféle, sziklás, köves, kavicsos, földes, avaros. Lejtős, emelkedős. A sérülések elkerülése és a nem kívánt lelassulások miatt ez RENDKÍVÜL FONTOS!
A vágotpusztai megállónk során lehetősége nyílik mindenkinek koszorút elhelyezni, illetve mécsest gyújtani a szabadságharcosok emlékére!
Aki szeretne élni a lehetőséggel, eszerint készüljön.
A biztonság kedvéért hozzatok magatokkal olyan ruházatot, mely eső esetére is megfelelő.
Hozzatok magatokkal elegendő élelmet, mert boltok nem lesznek az útvonalunkon.
Források lesznek a túra útvonalán, de ettől függetlenül senki ne induljon el megfelelő folyadék mennyiség nélkül.
Az alkoholfogyasztást lehetőleg mellőzzük. Nem túl méltó a hősök emlékéhez a sörös dobozokkal tántorgó tömeg, ráadásul nem is túl biztonságos.
Minden természetjáró, túrázni szerető ember számára egyértelmű, hogy szemetelni szigorúan TILOS! Ezért ezt külön le sem írjuk. ;)
Pártok logóit tartalmazó ruhadarabokat, kitűzőket, bármi egyéb kiegészítőt hagyjatok otthon.
A kutyátokat elhozhatjátok, de gondoskodjatok a megfelelő pórázról, mert az erdőben nehéz megtalálni egy elbóklászó ebet.
EZ NEM TELJESÍTMÉNYTÚRA, HANEM EMLÉKTÚRA, A TÚRÁT VÉGIG EGYÜTT TELJESÍTJÜK!